# Kelly Marie Tran

Kelly Marie Tran (nascuda el 17 de gener de 1989) és una actriu estatunidenca. Ha tingut papers en pel·lícules curtes i episodis televisius, i va esdevenir més coneguda arran del seu paper com a Rose Tico en la pel·lícula de 2017 Star Wars: Els últims jedi.

## Primers anys i educació

Tran va néixer el 17 de gener de 1989 a San Diego, Califòrnia. Els seus pares són refugiats del Vietnam que van fugir del país amb motiu de la guerra del Vietnam. De nen, el seu pare no tenia llar i va créixer als carrers de Vietnam. Després de traslladar-se als Estats Units, va treballar a Burger King per donar suport a la família, i la seva muller va treballar a una funerària.
Tran va estudiar a l'institut Westview High School de San Diego i va treballar a la botiga de iogurts Golden Spoon a Rancho Penasquitos per guanyar diners per fer-se retrats. Tran es va graduar en comunicació a la Universitat de Califòrnia a Los Angeles (UCLA).

## Carrera

Tran va passar els seus primers anys a Los Angeles fent proves per petits papers i fent improvisacions amb els grups Upright Citizens Brigade i Second City. El 2013 va tenir un paper protagonista a la sèrie d'internet Ladies Like us. També aparegut en diversos vídeos de CollegeHumor.
El 2015, Tran va aconseguir el paper de Rose Tico a Star Wars: Els últims jedi. Rose Tico és una mecànic rebel que s'uneix al personatge principal Finn després del sacrifici de la seva germana gran, Paige Tico (Veronica Ngo), una artillera entrenada pel comandant de la Resistència Poe Dameron. Va ser incapaç de dir a la seva família que havia aconseguit el paper, i quan va anar a filmar les seves escenes als Pinewood Studios a començaments del 2016, els va dir que estava filmant una pel·liculeta a Canadà. Amb el seu paper a Els últims jedi, Tran va esdevenir la primera dona asiàtico-estatunidenca amb un paper protagonista en una pel·lícula de Star Wars. El 2017, també va esdevenir la primera dona asiàtica en aparèixer a la coberta de Vanity Fair, quan va aparèixer a la coberta de l'edició d'estiu amb John Boyega i Oscar Isaac.
Malgrat l'èxit de crítica i de recaptació d'Els últims jedi, Tran rebé atacs a internet, alguns de caràcter racista, de persones a les quals no els va agradar el personatge de Rose Tico. En resposta a aquestes crítiques, l'advocat Anthony Nguyen va elogiar Tran per ser "la primera dona de color en obtenir un paper protagonista en la franquícia de Star Wars". Condemnant els atacs racistes, Nguyen va remarcar que "les persones de color, especialment els asiàticoestatunidencs, estan molt poc representades a la televisió i les pel·lícules de cinema." A més a més, l'escriptor freelance i periodista Nicole Karlis va opinar que els atacs a la raça i aspecte de Tran reflecteixen la por a les dones que trenquen els estereotips sexistes. El juny de 2018, després de mesos d'assetjament, Tran va eliminar totes les publicacions del seu compte d'Instagram. Altres aficionats de Star Wars han expressat el seu suport a l'actriu.

## Filmografia

Pel·lícula :
| Any | Títol | Paper | Notes |
| 2011 | Untouchable | Jamie | Curtmetratge |
| 2011 | The Rising Cost of Cosmetics | Chun Hei Park | Curtmetratge |
| 2011 | Impressions | Alice | Curtmetratge |
| 2011 | Hot Girls on the Beach | Boba Chick/Estudiant | Segment: "Great White Shark Movie" |
| 2012 | The Cohasset Snuff Film | Christine Chan | No apareix als crèdits |
| 2013 | Andy's CDs | Kelly | Pel·lícula curta |
| 2016 | XOXO | Butterfly Rave Girl |
| 2017 | Star Wars: Els últims jedi | Rose Tico | Pendent - Premi Saturn per a la millor actriu secundària Nominada – Premi Empire per la millor actriu novella |
Televisió :
| Any | Títol | Paper | Notes |
| 2011 | This Indie Girl | Heroïna | Episodi: "Just the Way It Is" |
| 2012 | Fabulous High | Estudiant de Sierra Mar #4 | Pel·lícula per a televisió |
| 2013–15 | Ladies Like Us | Kelly/Larry | Sèrie televisiva |
| 2014–16 | CollegeHumor Originals | Full Asian/Kate/Kelly/Startup "Foodler" Girl/Melissa/Amber | Sèrie televisiva |
| 2014–16 | Life on Normal Street | Sara | 3 episodis |
| 2014 | To the Bridge | Lydia | Episodi pilot |
| 2014 | About a Boy | Marguerite | 2 episodis |
| 2014 | Hope & Randy | Tina | Mini-sèrie per a televisió |
| 2014 | Currently Cool | Jenny | Episodi: "Baby Daddy Daddy Daddy" |
| 2015 | Comedy Bang! Bang! | Amiga adolescent | Episodi: "Thomas Middleditch Wears an Enigmatic Sweatshirt and Sweatpants with Pockets" |
| 2015 | Ladies Like Us: The Rise of Neighborhood Watch | Larry | 2 episodis |
| 2015 | Adam Ruins Everything | Sharon/Dona del telèfon | 2 episodis |
| 2015 | Discount Fitness | Betsy | Episodi: "Goal Met" |
| 2016 | Pub Quiz | Asia | Pel·lícula per a televisió |
| 2016 | History of the World...For Now | Filla | Episodi #1.4 |
| 2016 | Fall Into Me | Eva | Episodi: "British Billionaire" |
| 2016 | Sing It! | Twinkle Twinkle Auditioner | Episodi: "THE SHOW BEGINS!" |
| 2018 | Star Wars: Forces of Destiny | Rose Tico | Episodi: "Shuttle Xoc" |
| 2018 | Sorry for Your Loss | Jules | Habitual a la sèrie |

## Referències

* ↑ Yee, Lawrence. «Meet Rose, the 'Biggest New Part' in 'Star Wars: The Last Jedi'». Variety, 14-04-2017.
* ↑ Yam, Kimberly. «Kelly Marie Tran Promotes 'The Last Jedi' In Traditional Vietnamese Garb», 30-11-2017.
* ↑ Jasper, Marykate. «Kelly Marie Tran, the Daughter of Refugees, Couldn't Help Crying with Joy at the Last Jedi Premiere», 10-12-2017.
* ↑ «Kelly Marie Tran Is Bringing a New Brand of Hero to Star Wars». Elle, 10-12-2017.
* ↑ «San Diego native joins ‘Star Wars: The Last Jedi’ cast». San Diego Union-Tribune, 15-02-2016.
* ↑ «Kelly Marie Tran: The Rise of Rose». Buzzfeed News, 14-11-2017.
* ↑ «Who is Star Wars: Episode VIII actress Kelly Marie Tran?». Entertainment Weekly, 15-02-2016.
* ↑ Kamp, David. «Cover Story: Star Wars: The Last Jedi, the Definitive Preview», March 24, 2017.
* ↑ Yee, Lawrence «Meet Rose, the ‘Biggest New Part’ in ‘Star Wars: The Last Jedi’». Variety, April 14, 2017.
* ↑ Hiatt, Brian «'The Last Jedi's New Hope: Meet 'Star Wars' Breakout Kelly Marie Tran Arxivat 2018-06-12 a Wayback Machine.». Rolling Stone, December 12, 2017.
* ↑ Truffaut-Wong, Olivia «'The Last Jedi' Star Kelly Marie Tran Is The First Asian Woman To Cover 'Vanity Fair' & Her Appearance Couldn't Matter More». Bustle, May 24, 2017.
* ↑ Menta, Anna «Racist Attacks Against Kelly Marie Tran posted to Rose Tico's Wookieepedia page». Newsweek, 19 December 2017 [Consulta: 4 gener 2018].
* ↑ Moye, David «Kelly Marie Tran Of 'Last Jedi' Facing Racist, Sexist Comments Online». HuffPost, 27 December 2017 [Consulta: 4 gener 2018].
* ↑ «Attorney Anthony Nguyen Comments on the Racist Backlash Against Vietnamese-American Actress Kelly Marie Tran». Cision. [Consulta: 4 gener 2018].
* ↑ Karlis, Nicole «Threats against Kelly Marie Tran highlight a fear of women who break sexist stereotypes». Salon, 29 December 2017 [Consulta: 4 gener 2018].
* ↑ Chuba, Kirsten «‘Star Wars' Actress Kelly Marie Tran Leaves Social Media After Months of Harassment» (en en-us). Variety, June 5, 2018 [Consulta: June 6, 2018].
* ↑ Kitchener, Shaun. «Star Wars fans support Kelly Marie Tran as she quits Instagram after horrific abuse». [Consulta: 7 juny 2018].
* ↑ Welsh, Daniel. «'Star Wars' Fans Support Actress Kelly Marie Tran Wipes Her Instagram After Months Of Abuse». [Consulta: 7 juny 2018].
* ↑ Cavanaugh, Patrick. «Star Wars Fans Show Support For 'The Last Jedi' Star Kelly Marie Tran Following Social Media Departure». [Consulta: 7 juny 2018].